Diari Oficial de la Generalitat Valenciana


Sumari del DOGV 9357, del 08-06-2022 (2022/5210)

RESOLUCIÓ d'1 de juny de 2022, de la Conselleria d'Educació, Cultura i Esport, per la qual es convoquen les ajudes econòmiques destinades a l'escolarització en els centres autoritzats d'Educació Infantil i escoles infantils municipals de primer cicle de la Comunitat Valenciana per al curs escolar 2022-2023.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9357

Data del DOGV
:   08-06-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/5210


Data del document
:   01-06-2022

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ d'1 de juny de 2022, de la Conselleria d'Educació, Cultura i Esport, per la qual es convoquen les ajudes econòmiques destinades a l'escolarització en els centres autoritzats d'Educació Infantil i escoles infantils municipals de primer cicle de la Comunitat Valenciana per al curs escolar 2022-2023. [2022/5210]  
La Llei orgànica 2/2006, de 3 de maig, d'educació, defineix l'Educació Infantil com una etapa educativa, de caràcter voluntari, que atén xiquets i xiquetes des del naixement fins als 6 anys. Així mateix, estableix que les administracions públiques promouran un increment progressiu de l'oferta de places públiques en el primer cicle de l'Educació Infantil amb l'objectiu d'atendre les sol·licituds d'escolarització de la població infantil de 0 a 3 anys i coordinaran les polítiques de cooperació entre elles i les corporacions locals i entitats privades per a assegurar l'oferta educativa en aquest cicle.  
En la línia marcada per la Llei orgànica d'Educació, la Conselleria d'Educació, Cultura i Esport ha publicat en els últims anys convocatòries d'ajudes a l'escolarització de l'alumnat de 0 a 3 anys, per a l'alumnat dels centres i escoles municipals d'Educació Infantil de primer cicle, amb l'objectiu d'aconseguir un servei educatiu de qualitat que al mateix temps facilite la conciliació de la vida familiar i laboral i avançar en la compensació de les desigualtats.  
Atés que la introducció primerenca al sistema educatiu comporta beneficis integrals per als xiquets i xiquetes, donades les seues característiques psicoevolutives específiques, i que aquesta mesura facilita la conciliació de la vida laboral i familiar, fomenta la integració socioeducativa, i contribueix a previndre i reduir els factors d'exclusió social de la població, pel caràcter compensador que l'escola exerceix en edats primerenques (0-3 anys), la Conselleria d'Educació, Cultura i Esport aposta per avançar en la gratuïtat d'aquesta escolarització, i a partir del curs 2022-2023 finançarà parcialment el cost d'escolarització per a l'alumnat de 0 a 2 anys, com es feia fins ara, i introduirà una important novetat, amb el finançament total del cost d'escolarització de l'alumnat de 2 a 3 anys, independentment que l'alumnat estiga matriculat en un centre autoritzat o en una escola infantil municipal de la Comunitat Valenciana.  
Mitjançant l'Ordre 19/2018, de 16 de maig, de la Conselleria d'Educació, Investigació, Cultura i Esport s'aproven les bases reguladores de les ajudes econòmiques destinades a l'escolarització en els centres autoritzats d'Educació Infantil i escoles infantils municipals de primer cicle de la Comunitat Valenciana (DOGV 8298, 18.05.2018).  
  
Mitjançant l'Ordre 27/2022, de 4 de maig, de la Conselleria d'Educació, Cultura i Esport, es modifica l'Ordre 19/2018, de 16 de maig, de la Conselleria d'Educació, Investigació, Cultura i Esport, per la qual s'aproven les bases reguladores de les ajudes econòmiques destinades a l'escolarització en els centres autoritzats d'Educació Infantil i escoles infantils municipals de primer cicle de la Comunitat Valenciana (DOGV 9334, 09.05.2022).  
Aquesta ordre té com a finalitat regular el programa d'ajudes «Bo Infantil», destinat a la concessió d'ajudes econòmiques a l'escolarització de l'alumnat de 0 a 3 anys, matriculat en centres autoritzats d'Educació Infantil de primer cicle i en escoles infantils municipals autoritzades, per al finançament total o parcial del cost d'escolarització.  
  
Per tot això, en virtut del que estableix l'article 160.4.b) de la Llei 1/2015, de 6 de febrer, de la Generalitat, d'hisenda pública, del sector públic instrumental, de l'article 7 del Decret 173/2020, de 30 d'octubre, del Consell, d'aprovació del Reglament orgànic i funcional de la Conselleria d'Educació, Cultura i Esport i de l'apartat quart, punt 4, de la Resolució de 13 d'abril de 2022, del conseller d'Educació, Cultura i Esport, sobre delegació de competències en determinats òrgans, resolc:  
  
  
Primer. Objecte  
Convocar, per al curs escolar 2022-2023, les ajudes econòmiques destinades a l'escolarització en els centres autoritzats d'Educació Infantil (d'ara en avant centres) i escoles infantils municipals de primer cicle (d'ara en avant EIM), de la Comunitat Valenciana, regulades en l'Ordre 19/2018, de 16 de maig, de la Conselleria d'Educació, Investigació, Cultura i Esport per la qual s'aproven les bases reguladores de les ajudes econòmiques destinades a l'escolarització en els centres autoritzats d'Educació Infantil i escoles infantils municipals de primer cicle de la Comunitat Valenciana, modificada per l'Ordre 27/2022, de 4 de maig, de la Conselleria d'Educació, Cultura i Esport (d'ara en avant, ordre de bases).  
  
Segon. Persones beneficiàries  
1. Podran ser persones beneficiàries d'aquestes ajudes, per al curs escolar 2022-2023, sempre que complisquen amb el que s'estableix en l'Ordre de Bases i en la present convocatòria:  
a) L'alumnat de 0 a 3 anys matriculat en centres i de 0 a 2 anys matriculat en EIM, de la Comunitat Valenciana.  
b) Les EIM de la Comunitat Valenciana, tant de gestió directa com indirecta, per a l'escolarització de l'alumnat de 2 a 3 anys.  
  
Tercer. Finançament  
1. L'import global màxim que podrà assignar-se en concepte d'aquestes ajudes per a aquesta convocatòria serà de 94.583.454,00 euros, distribuït en les següents anualitats:  
- Exercici 2022: la part corresponent als quatre primers mesos del curs escolar 2022-2023 (setembre a desembre de 2022) per import global màxim de 67.347.961,00 euros. El pagament es realitzarà amb càrrec a la línia de subvenció S5598000, capítol IV, de la secció, servei, centre gestor i programa 76.62.03.102.38 Ensenyament Primari, prevista en l'actual Llei de Pressupostos de la Generalitat.  
- Exercici 2023: la part corresponent als sis mesos següents del curs escolar 2022-2023 (gener a juny de 2023), per import màxim de 54.003.121,00 euros, que quedarà condicionat a l'existència de crèdit pressupostari suficient i adequat en la corresponent Llei de Pressupostos de la Generalitat per a l'exercici 2023, de conformitat amb el que es preveu en la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
  
2. El citat import podrà ser incrementat com a conseqüència d'una generació, una ampliació o una incorporació de crèdit que no requerirà una nova convocatòria, de conformitat amb el que es preveu en l'article 11 del Decret 77/2019, de 7 de juny, del Consell, de regulació del procediment de gestió del pressupost de la Generalitat.  
  
Quart. Forma, termini de presentació de sol·licituds i documentació per a l'alumnat de 0 a 3 anys matriculat en centres i de 0 a 2 anys matriculat en EIM  
1. La persona responsable legal de l'alumne o alumna presentarà la sol·licitud telemàticament, a través dels mitjans electrònics facilitats pels servidors d'informació de la Generalitat, de conformitat amb el que preveu el Decret 220/2014, de 12 de desembre, del Consell, pel qual s'aprova el reglament d'administració electrònica de la Comunitat Valenciana. Per a fer-ho, s'accedirà a l'apartat de serveis en línia de la seu electrònica de la Generalitat, accessible a través d'https://sede.gva.es.  
L'enllaç a la seu electrònica per a la presentació telemàtica de les sol·licituds, així com un manual d'instruccions, estaran disponibles en la pàgina web de la Conselleria d'Educació, Cultura i Esport, en el següent enllaç:  
https://ceice.gva.es/va/web/centros-docentes/ayudas/subvenciones/educacion-infantil-primer-ciclo  
Per a presentar la sol·licitud es necessita un codi de matrícula i el número SIP de l'alumne/a qui se sol·licita l'ajuda. El centre/EIM obtindrà aquest codi de matrícula de l'aplicació informàtica de la Conselleria en el moment de realitzar la matrícula, i el facilitarà a la persona responsable legal de l'alumne o l'alumna.  
La presentació telemàtica requerirà que la persona sol·licitant dispose dels sistemes d'identificació i signatura electrònica acceptades en la seu electrònica de la Generalitat.  
L'alumnat que haja participat en convocatòries de cursos anteriors únicament presentarà la sol·licitud, sempre que la seua situació familiar no haja variat respecte al curs anterior. En cas contrari, juntament amb la sol·licitud, haurà de presentar la documentació preceptiva que acredite aquesta variació.  
En el cas de persones que no disposen dels mitjans o coneixements suficients per a poder treballar amb l'administració electrònica i no puguen presentar la sol·licitud a través de mitjans electrònics, podran presentar la sol·licitud en el centre o EIM on es trobe matriculat l'alumne/a per a qui se sol·licita l'ajuda, aportant, degudament emplenat i signat, el model previst en l'annex I.a (Sol·licitud per a l'alumnat de 0 a 2 anys) o Annex I.b (sol·licitud per a l'alumnat de 2 a 3 anys matriculat en centres) d'aquesta resolució, juntament amb la documentació preceptiva indicada en l'Ordre de bases i en aquesta convocatòria.  
  
En el cas de presentar-se més d'una sol·licitud per a un alumne o alumna, es considerarà vàlida l'última presentada. Si una sol·licitud s'ha presentat telemàticament no podrà ser presentada en paper en el centre o EIM.  
La sol·licitud inclou l'autorització, per part de la persona sol·licitant, per al fet que la tramitació de l'ajuda la realitze el centre o EIM, declaració responsable en la qual fa constar que no percep ingressos o subvencions d'altres entitats, que en el seu conjunt supere el cost de l'escolarització i declaració responsable de no estar incurs en les prohibicions per a obtindre la condició de persona beneficiària, assenyalades en l'article 13 de la Llei 38/2003, general de subvencions.  
2. Únicament per a sol·licituds d'alumnat de 0 a 2 anys s'ha de tindre en compte el següent:  
a) En la sol·licitud haurà d'indicar-se el nombre de membres de la unitat familiar i consignar-se el nom complet, el número de NIF/NIE o passaport (sol estrangers sense NIE) del pare, de la mare o dels tutors legals de l'alumne o alumna.  
b) En la sol·licitud s'haurà de marcar, en cas d'autoritzar l'administració per a l'obtenció de les dades de l'AEAT, la casella corresponent en l'apartat G1 de la sol·licitud i, així mateix, s'haurà d'aportar l'autorització a l'obtenció de les dades de l'AEAT, signada pel progenitor o tutor legal o persona d'anàloga relació que no és la persona sol·licitant, segons Annex I.c.  
En cas de no autoritzar aquesta consulta queda obligat a aportar, juntament amb la sol·licitud, certificat resum de rendes expedit per l'AEAT, amb codi segur de verificació, en la qual conste tota la informació relativa a la declaració de Renda de l'exercici 2020, tant de la persona sol·licitant com, si és el cas, del seu cònjuge o de persona d'anàloga relació, no sent vàlid cap altre tipus de certificat.  
c) Amb la signatura de la sol·licitud, i en absència d'oposició expressa, els membres de la unitat familiar autoritzen la Conselleria d'Educació, Cultura i Esport a:  
- Consultar telemàticament al Ministeri competent les dades d'identitat corresponents al NIF o NIE de les persones que figuren en l'apartat E de la sol·licitud.  
En cas de manifestar oposició expressa a aquesta consulta, haurà d'aportar-se, juntament amb la sol·licitud, còpia acarada dels NIF o NIE, en vigor.  
- Obtindre telemàticament de la Conselleria competent la confirmació de família monoparental i de persones beneficiàries de la renda valenciana d'inclusió.  
En cas de manifestar oposició expressa a aquesta consulta haurà d'aportar-se, juntament amb la sol·licitud, certificació acreditativa de tal condició, d'acord amb el que estableix la normativa en vigor.  
En cas de no autoritzar expressament l'obtenció de dades de l'AEAT o d'oposar-se a la consulta de dades telemàtiques i no aportar la documentació indicada, la sol·licitud quedarà exclosa per falta de documentació preceptiva.  
La persona sol·licitant informarà les persones de les quals aporta dades en la sol·licitud de l'ajuda, de la comunicació d'aquests a l'administració per al seu tractament.  
3. El termini per a la presentació telemàtica de les sol·licituds serà de 20 dies naturals, a comptar des de l'endemà de la publicació de la present resolució en el Diari Oficial de la Generalitat Valenciana. En el cas de presentació de sol·licituds per mitjans no electrònics, el termini serà de 5 dies naturals des de la finalització del termini de la presentació telemàtica.  
L'incompliment del termini de presentació de les sol·licituds determinarà l'exclusió de la convocatòria.  
Excepcionalment, aquests terminis no s'aplicaran en els casos d'alumnat fill o filla de víctima de violència de gènere que requerisca especial protecció, de dones en risc d'exclusió social, d'alumnat en situació d'acolliment familiar o residencial i d'alumnat desplaçat acollit a règim de protecció temporal d'acord amb la normativa en vigor que regula aquesta matèria, sempre que així se sol·licite durant el curs escolar, aporte certificació acreditativa de tal circumstància i que les disponibilitats pressupostàries així ho permeten. La persona sol·licitant entregarà la sol·licitud i la documentació acreditativa en el centre o EIM on estiga matriculat/a l'alumne o alumna, i el centre/EIM enviarà la sol·licitud a la Subdirecció General de Centres Docents. En els casos d'alumnat fill o filla de víctima de violència de gènere que requerisca especial protecció, la persona sol·licitant podrà enviar la sol·licitud, la documentació preceptiva i la certificació indicada directament a la Subdirecció General de Centres Docents.  
4. Documentació que s'ha d'aportar juntament amb la sol·licitud:  
a) Exclusivament per a l'alumnat de 0 a 2 anys, sempre que no haguera sigut aportada en convocatòries anteriors o la situació familiar haguera variat:  
- Còpia acarada del passaport (només estrangers sense NIE) en vigor de la persona sol·licitant i dels membres de la unitat familiar detallats en l'apartat E «Dades de la Unitat Familiar» de la sol·licitud.  
- Còpia acarada del llibre de família complet o documentació oficial acreditativa dels membres de la unitat familiar on apareguen les dates de naixement.  
- Còpia acarada de la targeta SIP (Sistema Informació Poblacional) de l'alumne o alumna per al qual se sol·licita l'ajuda.  
- En cas de germans o germanes majors de 25 anys amb un grau de diversitat funcional igual o superior al 33 %, que convisquen en el mateix domicili, còpia acarada del certificat de reconeixement del grau de discapacitat.  
- En el cas que se sol·licite l'ajuda per a un nasciturus s'aportarà certificació mèdica oficial que acredite l'embaràs en el moment de la presentació de la sol·licitud, en el qual faça constar l'estat i la setmana de gestació. Aquest certificat s'emetrà per la persona col·legiada mèdica del centre públic de salut que correspon a la dona gestant i, en el cas de no ser legalment possible aquesta opció, s'aportarà certificat emés per la persona col·legiada mèdica de la mutualitat professional corresponent. En aquest últim cas, s'acompanyarà una declaració responsable de la interessada indicant la impossibilitat legal d'obtindre el certificat del metge/a del centre públic de salut i el motiu d'aquesta.  
  
- En el cas de divorci, separació i custòdia compartida, s'aportarà sentència de divorci o conveni regulador, segons siga procedent, així com certificat d'empadronament col·lectiu actualitzat en el qual figuren tots els membres de la unitat familiar que convisquen amb l'alumne/a sol·licitant de l'ajuda.  
- En el cas d'alumnat fill o filla de víctima de violència de gènere, aquesta circumstància s'acreditarà amb la presentació de la còpia compulsada de l'Ordre de protecció a favor de la víctima, o, si és el cas, la sentència definitiva condemnatòria per fets constitutius de violència de gènere en què s'acorden mesures de protecció a favor de la víctima que estiguen vigents durant la tramitació de l'ajuda. Excepcionalment, es podrà acreditar aquesta situació amb l'informe del Ministeri Fiscal que indique l'existència d'indicis que la demandant és víctima de violència de gènere, mentre no es dicte l'ordre de protecció o la presentació del certificat acreditatiu d'atenció especialitzada per un organisme públic competent en matèria de violència sobre la dona, actualitzat a la data de presentació de l'ajuda.  
En el cas de les sol·licituds no telemàtiques, aquesta documentació es presentarà en el centre.  
b) Exclusivament per a l'alumnat de 2 a 3 anys matriculat en centres autoritzats, sempre que no haguera sigut aportada en convocatòries anteriors o la situació familiar no haguera variat:  
- Còpia acarada de la targeta SIP (Sistema Informació Poblacional) de l'alumne o alumna per al qual se sol·licita l'ajuda.  
- Documentació oficial acreditativa de la data de naixement de l'alumne/a per al qual se sol·licita l'ajuda.  
En cas de presentar la sol·licitud en paper s'adjuntarà a més còpia acarada del DNI, NIE o passaport en vigor (només estrangers sense NIE) del pare, mare o tutor/a legal que figura com a sol·licitant.  
En el cas de les sol·licituds no telemàtiques, aquesta documentació es presentarà físicament en el centre.  
5. En el cas que per a un alumne o alumna es presente sol·licitud en més d'un centre o EIM, es considerarà vàlida l'última sol·licitud presentada segons la data i hora del registre d'entrada.  
6. No seran vàlides les sol·licituds que no siguen tramitades en la forma i els terminis indicats en aquesta resolució.  
7. En compliment de l'article 68.1 de la Llei 39/2015, d'1 d'octubre, del procediment administratiu comú de les administracions públiques, si després de la recepció de la sol·licitud i la documentació adjunta s'observara que falten documents o dades essencials per a la resolució de l'expedient, aquests es reclamaran al centre o EIM i se'ls concedirà un termini de 10 dies hàbils perquè la persona sol·licitant puga esmenar la falta o aportar els documents preceptius. Aquesta documentació es presentarà físicament en el centre o EIM, el qual pujarà la documentació a l'aplicació informàtica de la Conselleria i l'enviarà a l'empresa col·laboradora.  
8. La presentació de la sol·licitud i documentació es realitzarà d'acord amb les instruccions del manual d'ajuda que estarà disponible en la pàgina web de la Conselleria d'Educació, Cultura i Esport, en el següent enllaç:  
https://ceice.gva.es/va/web/centros-docentes/ayudas/subvenciones/educacion-infantil-primer-ciclo  
9. La presentació de la sol·licitud porta implícita l'acceptació de les bases reguladores.  
  
Cinqué. Forma, termini de presentació de sol·licituds i documentació per a l'alumnat de 2 a 3 anys matriculat en EIM  
1. El representant de l'entitat local o de l'empresa concessionària emplenarà la sol·licitud utilitzant exclusivament els mitjans electrònics facilitats pels servidors d'informació de la Generalitat, de conformitat amb el que preveu el Decret 220/2014, de 12 de desembre, del Consell, pel qual s'aprova el reglament d'administració electrònica de la Comunitat Valenciana. Per a això, s'accedirà a l'apartat de Serveis en línia de la Seu Electrònica de la Generalitat, accessible a través de la pàgina web: https://sede.gva.es.  
La sol·licitud haurà de complir els requisits i adjuntar la documentació que s'estableix en l'Ordre de Bases i en aquesta convocatòria.  
La persona sol·licitant introduirà en l'aplicació informàtica de la Conselleria l'alumnat de 2-3 anys matriculat en el seu EIM. L'aplicació, a partir d'aquestes dades i de les aules de la EIM autoritzades, calcularà el nombre d'aules de 2-3 anys en funcionament. Una vegada completades aquestes aules o en el cas que la EIM no dispose d'aules de 2-3 anys, podrà matricular a aquest alumnat, si fora necessari, en llocs de 2-3 anys en aules mixtes, sempre que aquestes estiguen autoritzades.  
  
Una vegada matriculat l'alumnat, s'introduirà en l'aplicació informàtica el cost mensual de l'aula de 2-3 anys i el cost mensual, en el seu cas, del lloc escolar de 2-3 anys en aules mixtes.  
A partir d'aquestes dades, s'obtindrà de l'aplicació informàtica el certificat de costos que s'estableix en l'article 30 de l'Ordre de Bases, el qual haurà de ser signat per l'interventor o la interventora de la corporació local titular de l'EIM i remés, a través de la mateixa aplicació, a la Subdirecció General de Centres Docents.  
2. El termini per a la presentació per via telemàtica de les sol·licituds per part de les EIM, per al tram de 2 a 3 anys, serà de 25 dies naturals a comptar des de l'endemà de la publicació de la present resolució en el Diari Oficial de la Generalitat Valenciana. L'incompliment d'aquest termini determinarà l'exclusió de la convocatòria.  
3. En cas d'alumnat de 2 a 3 anys que presente sol·licitud en un centre privat autoritzat i estiga matriculat en una EIM, la sol·licitud no serà atesa fins que no siga resolta aquesta incidència.  
4. No seran vàlides les sol·licituds que no siguen tramitades en la forma i els terminis indicats en aquesta resolució.  
5. En compliment de l'article 68.1 de la Llei 39/2015, d'1 d'octubre, del procediment administratiu comú de les administracions públiques, si després de la recepció de la sol·licitud i la documentació adjunta s'observara que falten documents o dades essencials per a la resolució de l'expedient, aquests es reclamaran a l'EIM i se li concedirà un termini de 10 dies hàbils perquè la persona sol·licitant puga esmenar la falta o aportar els documents preceptius. Aquesta documentació serà aportada per la persona que represente legalment a l'entitat local o a l'empresa concessionària mitjançant l'aplicació informàtica de la Conselleria.  
6. La presentació de la sol·licitud i la introducció de dades en l'aplicació informàtica de la Conselleria per part de les EIM per al tram de 2 a 3 anys, es realitzarà d'acord amb les instruccions del manual d'ajuda que estarà disponible en la pàgina web de la Conselleria d'Educació, Cultura i Esport, en el següent enllaç:  
https://ceice.gva.es/va/web/centros-docentes/ayudas/subvenciones/educacion-infantil-primer-ciclo  
7. La presentació de la sol·licitud porta implícita l'acceptació de les bases reguladores.  
  
Sisé. Entitat col·laboradora  
Per a fer els treballs necessaris per a la gestió i justificació d'aquestes ajudes es comptarà amb la participació d'una entitat col·laboradora, la qual revisarà les sol·licituds i la documentació preceptiva i, posteriorment, una vegada concedida l'ajuda, gestionarà la justificació d'assistència mensual, tal com estableix la normativa reguladora d'aquestes ajudes.  
  
Seté. Tramitació de sol·licituds i documentació per a l'alumnat de 0 a 3 anys matriculat en centres i de 0 a 2 anys matriculat en EIM  
  
1. Des de la Direcció General de Centres Docents es comunicarà als centres i EIM la data d'obertura de l'aplicació informàtica de la Conselleria per a l'obtenció dels codis de matrícula, que hauran d'entregar a les famílies perquè puguen presentar la sol·licitud telemàticament.  
  
2. Les sol·licituds es carregaran automàticament en l'aplicació informàtica de la Conselleria en els centres o EIM en els quals l'alumnat estiga matriculat, una vegada finalitze el termini de presentació telemàtica de sol·licituds. Els centres no hauran de realitzar cap tramitació.  
L'empresa col·laboradora accedirà a aquestes sol·licituds i a la documentació per a l'oportuna revisió i, en el seu cas, validació. Si l'empresa detectara algun error o falta d'alguna documentació, deixarà la sol·licitud en estat a esmenar amb detall de la incidència.  
En cas d'incidències, la persona responsable legal de l'alumne/a facilitarà la documentació necessària per a esmenar-les al centre o EIM, i el centre/EIM la pujarà a l'aplicació informàtica de la Conselleria i l'enviarà a l'empresa col·laboradora.  
En el cas que les sol·licituds s'hagen emplenat manualment, les famílies entregaran la sol·licitud (annex I.a per a l'alumnat de 0 a 2 anys i/o annex I.b per a l'alumnat de 2 a 3 anys matriculat en centres autoritzats), juntament amb la documentació, en els centres/EIM, i aquests comprovaran que són correctes, introduiran les dades i pujaran la documentació aportada en l'aplicació informàtica de la Conselleria i enviaran, tant la sol·licitud com la documentació, a l'empresa col·laboradora.  
  
Per a tot això, els centres/EIM hauran de disposar d'algun dels sistemes de signatura electrònica admesos en la seu electrònica de la Generalitat.  
3. L'entitat col·laboradora tindrà accés a les sol·licituds presentades a través de l'aplicació informàtica de la Conselleria.  
4. D'acord amb el que es preveu en article 11.9 de les bases reguladores, els centres i EIM presentaran, a través de l'aplicació informàtica de la Conselleria, una declaració responsable en la qual detallaran, per tram d'edat, l'import del cost per lloc escolar en el seu centre o EIM. De conformitat amb el que s'estableix en l'article 23 de les bases reguladores, aquest import s'aplicarà per a la facturació, si escau, a les famílies.  
  
Per al tram de 2 a 3 anys, aquest cost inclourà, en el seu cas, el preu de matrícula o reserva de plaça, no podent cobrar els centres cap quantitat per cost d'escolarització ni exigir aportacions en concepte de matrícula o per reserva de plaça per l'alumnat d'aquest tram d'edat.  
  
Els costos d'escolarització no podran superar els següents imports màxims en funció de l'edat de l'alumnat:  
  
Any naixement alumne/a Tram d'edat Import mensual per alumne  
9532 2-6 any 460 euros  
4582 9-8 anys 350 euros  
6032 8-6 anys 280 euros  
  
  
  
Els centres hauran de custodiar la documentació que justifique l'import declarat com a cost d'escolarització, i facilitar-la a l'administració educativa en cas de ser requerida per a possibles comprovacions o controls.  
5. La introducció, comprovació de dades i manera d'enviament de sol·licitud i de la documentació, es realitzarà d'acord amb el manual d'ajuda que estarà disponible en la pròpia aplicació informàtica i en la pàgina web de la Conselleria d'Educació, Cultura i Esport, en el següent enllaç:  
https://ceice.gva.es/va/web/centros-docentes/ayudas/subvenciones/educacion-infantil-primer-ciclo  
6. Els titulars dels centres o EIM que intervenen en el procés de tramitació de les ajudes garantiran que les persones autoritzades per a tractar dades personals es comprometen a respectar la confidencialitat i a complir les mesures de seguretat corresponents, de les quals cal informar-los convenientment. Aquestes obligacions es mantindran encara que haguera finalitzat la relació de la persona beneficiària amb el centre o EIM.  
7. Una vegada finalitzat el termini de presentació de sol·licituds, des de la Subdirecció General de Centres Docents s'indicarà als centres i EIM la manera de procedir per a l'enviament de les sol·licituds originals presentades en paper i la documentació adjunta.  
  
Huité: Documentació a aportar exclusivament per les EIM  
Les EIM hauran de presentar, a més de la documentació indicada en apartats anteriors, la següent documentació:  
1. Les EIM aportaran, mitjançant l'aplicació informàtica, certificació en la qual conste la partida pressupostària per al manteniment de l'EIM, que figure en els pressupostos de l'entitat local.  
2. En el cas que la gestió de l'EIM es realitze a través d'organismes autònoms, empreses públiques o altres ens de dret públic de titularitat de l'entitat local s'aportarà certificació del secretari o secretària de la corporació local on s'acredite aquesta titularitat. Aquesta documentació s'enviarà mitjançant l'aplicació informàtica.  
3. En el cas de corporacions locals que gestionen la EIM a través d'alguna modalitat de gestió indirecta, hauran d'aportar la documentació actualitzada que acredite la relació jurídica de la corporació local amb l'entitat que gestiona l'EIM (contracte i plecs preparatoris d'aquest conveni). Aquesta documentació s'enviarà escanejada al correu electrònic qbtomommngtq@zon.qy. Així mateix, hauran d'aportar, mitjançant l'aplicació informàtica, un certificat del secretari/a de l'ajuntament que detall el NIF i la denominació de la persona o entitat que gestiona la EIM, la relació jurídica i el període de vigència. En el cas de produir-se alguna variació durant el curs escolar 2022-2023 s'haurà de comunicar a la Subdirecció General de Centres.  
4. Si aquesta documentació ja es va presentar en convocatòries anteriors, no serà necessari presentar-la si les circumstàncies no han variat. En aquest cas, solament ha de marcar-se, en cadascun dels apartats previstos per a això, que ja es va entregar i no hi ha hagut canvi respecte al curs anterior.  
  
Nové. Requisits i obligacions de les persones beneficiàries  
1. L'alumnat de 0 a 3 anys matriculat en centres i el de 0 a 2 anys matriculat en EIM, haurà de complir amb els següents requisits i obligacions:  
a) Haver nascut o estar previst el seu naixement amb data límit el 31 de desembre de 2022.  
b) Estar matriculat per al curs escolar 2022-2023, a la data de finalització del termini que s'indica en l'apartat quart de la present convocatòria, en el primer cicle d'Educació Infantil, en un centre o en una EIM, de la Comunitat Valenciana, que complisca amb el que es preveu en l'article 11 de l'Ordre de Bases.  
c) Haver presentat, en forma i termini, la sol·licitud d'ajuda i la documentació establida, i complisca amb el que s'estableix en l'ordre de bases i en aquesta resolució.  
d) Les famílies hauran de justificar mensualment l'assistència al centre o EIM de l'alumne o alumna, mitjançant l'eina de gestió informàtica que els serà facilitada per l'empresa col·laboradora.  
e) No estar incurs en alguna de les circumstàncies establides en l'article 13 de la Llei 38/2003, de 17 de novembre, general de subvencions.  
  
f) Les persones beneficiàries d'aquestes ajudes queden exonerades d'acreditar el compliment d'obligacions tributàries i enfront de la Seguretat Social, de conformitat amb el que s'estableix en la normativa vigent en matèria de subvencions amb càrrec als pressupostos de la Generalitat.  
g) Per al cas de l'alumnat de 0 a 2 anys, no podrà ser beneficiari d'aquestes ajudes l'alumnat la renda familiar del qual, calculada d'acord amb el que es preveu en l'article 15 de l'Ordre de Bases i l'apartat següent d'aquesta convocatòria, supere els següents imports:  
  
Nombre de membres unitat familiar Renda familiar  
Famílies de dos membres 72.460,00 -  
Famílies de tres membres 75.641,00 -  
Famílies de quatre membres 78.822,00 -  
Famílies de cinc membres 82.003,00 -  
Famílies a partir de sis membres 85.184,00 -  
  
  
  
h) No podrà ser beneficiari d'aquestes ajudes l'alumnat matriculat en centres d'Educació Infantil de primer cicle titularitat de fundacions laborals constituïdes per empreses privades o de titularitat de qualsevol altra institució pública o privada, quan es dediquen a l'atenció exclusiva de fills o filles de personal ocupat o ocupen per a aquesta fi el 75 % de la seua capacitat.  
i) Així mateix, no podran ser beneficiaris d'aquestes ajudes l'alumnat fill o filla del personal treballador del centre o EIM que reba els ensenyaments gratuïtament, però si que comptabilitzaran a l'efecte de la ràtio màxima autoritzada de la unitat afectada.  
2. Les EIM beneficiàries de les ajudes destinades a l'escolarització de l'alumnat de 2 a 3 anys, hauran de complir els requisits i obligacions establits en l'article 28 de l'Ordre de Bases.  
3. Les EIM i centres hauran de gravar en l'aplicació informàtica de la Conselleria les dades de l'alumnat que ocupen llocs escolars de 2-3 anys i mantindre aquestes dades actualitzades amb el registre de les altes i les baixes que pogueren produir-se, a l'efecte d'evitar possibles duplicitats en la matriculació d'aquest alumnat en diferents centres o EIM.  
  
Desé. Determinació de la renda familiar per a l'alumnat de 0 a 2 anys  
  
1. A l'efecte de les ajudes regulades en la present convocatòria per al curs 2022-2023, s'entendrà per renda familiar anual la suma de les rendes de l'exercici 2020 dels membres que integren la unitat familiar segons el que es disposa en l'article 15 de l'Ordre de Bases, calculada segons s'indica en els paràgrafs següents i de conformitat amb la normativa reguladora de l'Impost sobre la Renda de les Persones Físiques.  
  
2. La declaració de l'Impost sobre la Renda de les Persones Físiques de la qual s'extrauran les dades econòmiques per al càlcul de la renda familiar serà la corresponent a l'exercici 2020.  
La renda de la unitat familiar serà la quantitat resultant d'operar de la manera que s'indica a continuació amb els imports que figuren en les següents caselles de la declaració de l'IRPF de l'exercici 2020:  
420 + 432 € 433 + 424 + 429 € 446 € 436  
Per a calcular la renda per càpita familiar es dividirà la renda de la unitat familiar, calculada segons el que s'ha dit anteriorment, entre el nombre de membres computables d'aquesta unitat.  
Quan l'import siga negatiu o «0 ?», serà «0 ?» l'import que es consigne a l'efecte del càlcul.  
3. Quan algun dels membres de la unitat familiar, la renda del qual siga computable, perceba ingressos subjectes a IRPF però no tinga obligació de presentar la declaració, serà la informació facilitada per l'AEAT sobre aquests ingressos o imputacions íntegres la que constituirà la renda familiar o una part d'aquesta i, en l'aplicació informàtica de la conselleria per a la gestió d'aquestes ajudes, es preveurà una minoració d'aquests ingressos amb caràcter general de 2.000 euros, de conformitat amb el que es preveu en l'article 19 de la Llei de l'Impost sobre la Renda de les Persones Físiques, i de 5.565 euros addicionals per al cas de rendiments nets del treball de l'exercici 2020 inferiors a 13.115 euros, a fi de no provocar situacions de greuge comparatiu amb els declarants d'IRPF.  
4. En el cas de persones no obligades a presentar declaració d'IRPF, la renda computable, independentment de les dades que l'AEAT puga subministrar telemàticament, serà la suma dels ingressos íntegres obtinguts en l'exercici 2020. Els ingressos exempts en IRPF també computaran com a renda de la unitat familiar i se sumaran, si és el cas, a les rendes subjectes a IRPF. L'import dels ingressos íntegres de les persones no obligades a presentar declaració d'IRPF que es corresponen amb rendiments del treball es minorarà en la suma de 2.000 euros, de conformitat amb el que es preveu en l'article 19 de la Llei de l'Impost sobre la Renda de les Persones Físiques, i de 5.565 euros addicionals per al cas de rendiments nets del treball de l'exercici 2020 inferiors a 13.115 euros, amb la finalitat de no provocar situacions de greuge comparatiu amb els declarants d'IRPF.  
5. En el cas que no s'haja autoritzat la consulta telemàtica de les dades i no s'haja presentat la documentació requerida en l'apartat quart d'aquesta resolució, la sol·licitud apareixerà exclosa en les llistes provisionals per falta de documentació preceptiva. En aquest cas, en el termini d'esmena de la sol·licitud i aportació de documentació, la persona interessada podrà presentar la corresponent documentació en el centre o EIM en el qual l'alumne estiga matriculat. El centre/EIM la pujarà a l'aplicació informàtica de la Conselleria.  
6. En el cas que l'AEAT no identifique a algun membre de la unitat familiar computable a l'efecte de renda, la sol·licitud apareixerà exclosa en les llistes provisionals per aquest motiu. En aquest cas, en el termini d'esmena de la sol·licitud i aportació de documentació, la persona interessada podrà presentar un certificat d'ingressos anuals de l'exercici 2020 o informe de serveis socials en el qual es faça constar la situació econòmica desfavorable de la família.  
7. En cas d'haver presentat una declaració de la renda complementària, apareixerà exclosa en les llistes provisionals per aquest motiu. Serà necessari que la persona interessada sol·licite a l'AEAT un certificat resum anual de l'IRPF del 2020, on conste la suma de les quanties declarades, i que el presente en el termini d'esmena de la sol·licitud i aportació de la documentació.  
8. La no presentació davant l'Administració Tributària de la declaració de l'Impost sobre la Renda de les Persones Físiques per part d'algun dels membres de la unitat familiar que estiguen obligats segons la legislació vigent serà motiu de denegació de l'ajuda.  
9. Aquesta documentació es presentarà en el centre o EIM, que la pujarà a l'aplicació de la Conselleria.  
  
Onzé. Criteris de valoració de sol·licituds i imports  
1. Per a l'alumnat de 0 a 2 anys la valoració de les sol·licituds presentades es realitzarà d'acord amb l'article 19 de l'ordre de bases i amb aquesta convocatòria, i s'utilitzarà com a criteri per a la concessió de l'ajuda, que tant els centres i EIM com l'alumnat beneficiari de l'ajuda, complisquen amb els requisits establits en aquestes.  
  
L'import de l'ajuda es determinarà en funció de la renda per càpita familiar, determinada de conformitat amb el que es preveu en l'article 16 de l'Ordre de Bases. Seran excloses les sol·licituds de l'alumnat la renda familiar del qual supere el llindar previst en l'apartat seté de la present convocatòria. La resta de les sol·licituds es classificaran en funció del tram d'edat de l'alumnat i de la seua renda per càpita familiar.  
  
La Direcció General de Centres Docents determinarà per al curs escolar 2022-2023, en funció de les disponibilitats pressupostàries i una vegada descomptat l'import de l'ajuda destinada a l'alumnat de 2-3 anys, els trams de renda per a cada interval d'edat i l'import de l'ajuda assignada a cada tram, el qual es distribuirà proporcionalment al nombre d'alumnes que complisquen els requisits en cada interval d'edat.  
  
Els imports màxims i mínims de l'ajuda mensual per tram d'edat per al curs escolar 2022-2023, corresponent als mesos de setembre de 2022 a juny de 2023 (10 mensualitats), per a l'alumnat de 0 a 2 anys, seran els següents:  
  
Tram d'edat Import total màxim mensual - Import total mínim mensual -  
0 a 1 any 200 70  
1 a 2 anys 120 70  
  
  
  
Quan una EIM tinga matriculats menys de 14 alumnes en total a data de finalització de presentació de sol·licituds, a l'alumnat de 0 a 2 anys matriculat en aquesta escola se li incrementarà el doble de l'import de l'ajuda d'escolarització, sempre que en la localitat no existisca un altre centre per a impartir aquest nivell i aquest alumnat romanga en aquesta EIM.  
L'alumnat destinatari de la renda valenciana d'inclusió tindrà l'accés directe com a persona beneficiària i l'import a subvencionar serà l'import total màxim establit per a cada tram d'edat.  
L'alumnat fill o filla de víctima de violència de gènere o de dones en risc d'exclusió social, la unitat familiar de la qual no supere el llindar de renda establit en l'apartat 9.1.g d'aquesta convocatòria, tindrà l'accés directe com a persona beneficiària i l'import a subvencionar serà l'import total màxim establit per a cada tram d'edat.  
  
2. Per a l'alumnat de 2 a 3 anys matriculat en centres autoritzats, l'import de l'ajuda, comprovades les sol·licituds i el compliment dels requisits per part de l'alumnat i dels centres, serà el cost del lloc escolar declarat per la persona titular del centre on l'alumnat estiga matriculat en el moment de la resolució de concessió. Aquest cost no podrà superar l'import màxim de 280 euros mensuals per alumne o alumna.  
  
3. Efectuada la valoració de les sol·licituds segons el que es preveu en els punts 1 i 2 d'aquest apartat, cada centre i EIM disposarà, a través de l'aplicació informàtica, del llistat provisional d'admesos i exclosos, amb indicació dels motius d'exclusió, i l'import provisional de l'ajuda concedida. El centre o EIM posarà en coneixement de les famílies que està disponible aquest llistat provisional, així com que disposen d'un termini de 10 dies hàbils, comptats a partir de la notificació, per a la presentació d'esmenes en el centre o EIM. El centre o EIM pujarà la documentació d'esmena a l'aplicació informàtica de la Conselleria. Així mateix, les persones sol·licitants podran consultar, de manera individual i telemàtica, l'import de l'ajuda en l'adreça electrònica habilitada a aquest efecte per la Conselleria. Figurar en aquest llistat provisional no suposarà adquirir la condició de persona beneficiària, i les quantitats assignades seran provisionals. La quantia de l'ajuda atorgada i la condició de persona beneficiària es determinarà en la resolució definitiva de la convocatòria.  
4. Per al tram de 2 a 3 anys de les EIM, la valoració de les sol·licituds i la concessió de les ajudes es realitzaran d'acord amb el que es disposa en l'ordre de bases. Així, l'import de l'ajuda per a les aules de 2-3 anys es determinarà en funció de les unitats que estiguen autoritzades i en funcionament, segons l'alumnat de 2-3 anys matriculat a la data de finalització de presentació de sol·licituds. L'import de l'ajuda per a l'alumnat de 2-3 anys matriculat en unitats mixtes es determinarà en funció de l'alumnat que estiga matriculat a la data de finalització de presentació de sol·licituds.  
L'import de l'ajuda es calcularà, segons el que s'estableix en l'article 30 de l'Ordre de Bases, a partir del certificat de costos signat per l'interventor o la interventora de la corporació local titular de la EIM, establit en l'apartat 5.1. d'aquesta convocatòria, en el qual es detallarà:  
  
- El cost mensual de les aules de 2-3 anys, que es calcula en funció del cost mensual del personal dedicat a la docència en aqueixa aula i el cost mensual de funcionament d'aquesta, amb un límit màxim de 5.600 ?.  
- El cost mensual de la plaça escolar que ocupa un/a alumne/a de 2-3 anys matriculat/a en una aula mixta, que es calcularà en funció del cost de l'aula mixta i la proporció que suposa l'alumnat de 2-3 anys matriculat en aqueixa aula, amb un límit màxim de 280 - mensuals per alumne/a.  
Efectuada la baremació de les sol·licituds es comunicarà a les EIM l'import provisional de l'ajuda concedida, amb indicació, si escau, dels motius de denegació. La quantia de l'ajuda atorgada i la condició de persona jurídica beneficiària es determinarà en la resolució definitiva de la convocatòria.  
Les EIM per al tram de 2 a 3 anys, disposaran d'un termini de 10 dies hàbils, comptats a partir de la notificació dels llistats provisionals d'ajudes concedides, per a presentar les al·legacions que consideren oportunes.  
  
Dotzé. Resolució del procediment  
1. El termini màxim per a resoldre i notificar la resolució serà de sis mesos a comptar des de la publicació de la corresponent convocatòria en el Diari Oficial de la Generalitat Valenciana. En el cas que transcorregut aquest termini no s'haja dictat cap resolució, les sol·licituds presentades es consideraran desestimades per silenci administratiu. Tot això, sense perjudici que subsistisca l'obligació legal de l'Administració de resoldre expressament sobre la petició formulada.  
2. La resolució del procediment de concessió es notificarà a les persones interessades mitjançant la seua publicació en la pàgina web de la Conselleria d'Educació, Cultura i Esport, en aplicació de l'article 45.1. b) de la Llei 39/2015, d'1 d'octubre, del procediment administratiu comú de les administracions públiques. També es publicarà en el Diari Oficial de la Generalitat Valenciana, en l'aplicació informàtica de la Conselleria i en la Base de dades Nacional de Subvencions, en compliment del que s'estableix sobre publicitat de subvencions en la Llei 38/2003, de 17 de novembre, general de subvencions.  
  
3. Per a l'alumnat de 0 a 3 anys matriculat en centres i de 0 a 2 anys matriculat en EIM, els centres i EIM tindran a la seua disposició, a través de l'aplicació informàtica, la relació de l'alumnat que participa en la convocatòria 2022-2023, matriculat en el seu centre o EIM, amb detall de les persones beneficiàries definitives, així com l'ajuda mensual concedida per a cadascuna d'elles, i les sol·licituds denegades amb el motiu de la denegació.  
Les persones sol·licitants també podran accedir telemàticament a aquesta informació, en l'adreça electrònica habilitada per la Conselleria. Així mateix, els centres i EIM posaran en coneixement de les famílies que s'ha publicat la resolució i que està disponible el llistat definitiu de l'alumnat beneficiari del centre o EIM.  
4. Les EIM, per al tram de 2-3 anys, disposaran, a través de l'aplicació informàtica de la Conselleria, del detall de l'ajuda concedida per aula de 2-3 anys en funcionament i per alumnat de 2-3 anys matriculat en aules mixtes.  
  
Tretzé. Baixes i canvis de centre o d'EIM  
1. Els canvis de centre o EIM, així com les baixes que es produïsquen, es tramitaran segons el que es disposa en els articles 11, 24 i 40 de l'Ordre de Bases.  
En concret, per a fer el canvi de centre o EIM, la persona responsable legal de l'alumne o alumna emplenarà el model normalitzat de canvi de centre previst en l'annex II d'aquesta convocatòria que entregarà en el centre en el que s'haja donat d'alta.  
Els centres o EIM hauran de registrar tant l'alta com la baixa sol·licitada en l'aplicació informàtica i adjuntar aquest annex en aquesta.  
El model de canvi de centre o EIM (annex II) estarà a la disposició de les persones interessades en la pàgina web de la Conselleria d'Educació, Cultura i Esport, en el següent enllaç:  
https://ceice.gva.es/va/web/centros-docentes/ayudas/subvenciones/educacion-infantil-primer-ciclo   
En el cas que l'alumnat per al qual se sol·licita l'ajuda siga matriculat en un altre centre o EIM, després de la presentació de la sol·licitud i abans de la data d'inici del curs escolar 2022-2023, el canvi tindrà efectes des de l'inici del curs.  
En el cas que l'alumnat beneficiari de l'ajuda siga matriculat en un altre centre o EIM amb posterioritat a la resolució definitiva de la convocatòria, la persona sol·licitant haurà d'informar al centre o EIM de la baixa abans de finalitzar el mes en curs i deurà així mateix acreditar aquest canvi, mitjançant la presentació de l'annex II en el centre o EIM en el qual s'haja donat d'alta.  
L'alumnat de 2-3 anys matriculat en un centre autoritzat que, amb posterioritat a la resolució de concessió de les ajudes, es matricule en un centre públic de titularitat de la GVA o EIM perdrà la condició de beneficiari de l'ajuda en aquesta modalitat, d'acord amb el que es preveu en l'article 39.5 de l'ordre de bases.  
A l'efecte del pagament al centre o EIM, els canvis de matrícula es consideraran efectuats a partir del mes següent en què es produïsquen, amb excepció del mes de setembre, que regirà la data d'inici del curs escolar.  
2. En el cas que la tramitació de la baixa de l'alumnat siga definitiva, la persona responsable legal del/l'alumne/a haurà de comunicar-la, mitjançant la sol·licitud de baixa corresponent (annex III), i entregar-la en el centre o EIM on estiga matriculat el/la alumne/a. El centre o EIM haurà de registrar la baixa definitiva en l'aplicació informàtica de la Conselleria i adjuntar aquest annex. Aquesta baixa es realitzarà abans de la finalització del mes en què es produïsca.  
  
Catorzé. Certificació d'assistència de l'alumnat beneficiari de 0 a 3 anys matriculat en centres i de 0 a 2 anys matriculat en EIM per part dels centres i EIM  
Els centres i EIM certificaran mensualment, mitjançant l'aplicació informàtica de la Conselleria, l'assistència del seu alumnat beneficiari. Aquesta certificació es farà en el termini que es determine des de la Conselleria, el qual, amb caràcter general, serà durant els deu primers dies naturals del mes següent al de l'assistència.  
  
Quinzé. Justificació de les persones beneficiàries  
1. Les persones responsables legals de l'alumnat beneficiari de 0 a 3 anys matriculat en centres i de 0 a 2 anys matriculat en EIM justificaran, mensualment, l'assistència al centre o EIM d'aquest alumnat, segons s'estableix en l'apartat 9.1.d d'aquesta convocatòria.  
2. Excepcionalment, si la persona responsable legal d'un/a alumne/a no realitza la justificació dins del termini i en la forma escaient i l'assistència s'ha produït, el centre o EIM podrà enviar a la Conselleria, mitjançant l'aplicació informàtica, una incidència sobre aquest tema i aportarà la documentació que acredite l'assistència de l'alumnat. El termini per a presentar aquestes incidències finalitzarà l'1 de novembre de 2023. Des de la Conselleria es valorarà la documentació aportada, i si l'assistència de l'alumne/a queda acreditada, es considerarà la mateixa justificada correctament.  
3. Les EIM, per al tram de 2 a 3 anys, justificaran, mitjançant l'aplicació informàtica, en els mesos de gener i juny, l'ajuda obtinguda, detallant, per a cada mes del curs escolar, el nombre d'unitats de 2-3 anys autoritzades i en funcionament, i el número dels llocs escolars en aules mixtes amb alumnat matriculat de 2-3 anys.  
  
Setzé. Règim de pagament i regularitzacions  
1. Per a l'alumnat de 0 a 3 anys matriculat en centres i de 0 a 2 anys matriculat en EIM, la subvenció s'abonarà als centres i les EIM conforme al que es preveu en l'article 25 i 41 de l'Ordre de Bases.  
Atés que aquesta subvenció està excepcionada del règim de pagament anticipat, es procedirà a abonar amb caràcter anticipat l'import concedit corresponent als mesos de setembre a desembre de 2022.  
  
El mes de gener de 2023, es realitzaran, en el seu cas, les regularitzacions del pagament corresponent als mesos de setembre a desembre de 2022, a partir de la comprovació de les certificacions d'assistència realitzades pels centres i EIM i els pagaments realitzats anticipadament. Posteriorment es realitzarà el pagament anticipat dels mesos de gener a abril de 2023, incloent les possibles regularitzacions.  
El mes de maig de 2023, es realitzaran, en el seu cas, les regularitzacions del pagament corresponent als mesos de gener a abril de 2023 i possibles regularitzacions pendents dels mesos de setembre a desembre de 2022, a partir de les certificacions d'assistència mensual realitzades pels centres i EIM i de les justificacions d'assistència mensual realitzades pels responsables legals de l'alumnat.  
Una vegada els centres i EIM hagen certificat el mes de maig i les persones responsables legals de l'alumnat beneficiari hagen justificat així mateix l'assistència, es realitzarà el pagament corresponent a maig de 2023, incloent les possibles regularitzacions.  
El pagament corresponent al mes de juny es realitzarà, una vegada certificada l'assistència pels centres i EIM i justificada l'assistència pels responsables legals de l'alumnat beneficiari d'aqueix mes, incloent, si és el cas, les possibles regularitzacions pendents de mesos anteriors del curs 2022-2023.  
2. Per al tram de 2 a 3 anys de les EIM, la subvenció s'abonarà conforme al que es preveu en l'article 32 de l'Ordre de Bases. Atés que aquesta subvenció està excepcionada del règim de pagament anticipat, es procedirà a abonar amb caràcter anticipat l'import concedit corresponent als mesos de setembre a desembre de 2022, segons l'ajuda concedida en la resolució.  
El mes de gener de 2023 es comprovarà que les dades de la justificació de la EIM coincideixen amb les dades aprovades en la Resolució de concessió. En el cas de discrepància, es procedirà a realitzar la corresponent regularització. Així mateix, es procedirà a realitzar el pagament anticipat dels mesos de gener a abril, el qual inclourà les possibles regularitzacions.  
El mes de maig de 2023, es procedirà, d'igual manera, per a calcular, en el seu cas, les regularitzacions pendents dels mesos anteriors, i es procedirà al pagament del mes de maig, incloent les referides regularitzacions.  
El pagament corresponent al mes de juny es realitzarà segons la justificació de les EIM incloent, si és el cas, regularitzacions pendents de mesos anteriors del curs 2022-2023.  
  
Desseté. Protecció de dades  
Les ajudes objecte de la convocatòria requereixen el tractament de dades personals dels alumnes i les alumnes i dels seus progenitors, tutors o representants legals, membres de la unitat familiar, representants de les entitats locals o empreses concessionàries en el cas de les escoles municipals, membres de la comissió avaluadora, i de tercers, en els següents termes:  
a) Responsable del tractament: Conselleria d'Educació, Cultura i Esport, amb domicili en l'avinguda de Campanar, 32, 46199 València, contacte: mdwqqwvwgzjizawzpcyhufqg@rnt.yq  
b) Categoria i origen de les dades a tractar: dades identificatives (nom i cognoms, DNI/NIE/Passaport, domicili, correu electrònic, telèfon, número de SIP, signatura), dades de categories especials (condició de dona gestant de la mare del/la alumne/a), dades de situacions d'especial vulnerabilitat (condició de menor d'edat, de víctima de violència de gènere, situació en risc d'exclusió social o de persona beneficiària de la renda valenciana d'inclusió), dades de característiques personals, i dades economicofinanceres) que siguen recollides a través de formularis o recaptats d'altres administracions públiques, o que figuren en la documentació que entreguen les persones sol·licitants.  
  
Si la documentació presentada conté dades de terceres persones, prèviament a la comunicació d'aquestes dades a la Conselleria, les persones sol·licitants han d'informar aquestes persones del tractament de les seues dades per part de la Conselleria, en els termes previstos en aquest article.  
c) Finalitats del tractament i base jurídica: amb base jurídica en el compliment d'una missió realitzada en interés públic, exercici de poders públics i en el compliment de les obligacions legals segons les bases reguladores d'aquesta convocatòria i altres normes aplicables, incloent les que regulen el tràmit electrònic, les dades personals es tractaran amb la finalitat de gestionar les sol·licituds i, si és el cas, atorgar les ajudes, així com verificar amb caràcter mensual l'assistència als centres de l'alumnat beneficiari de les ajudes.  
d) Destinataris de les dades: no està prevista la cessió de dades personals.  
e) Les dades no seran objecte de transferències internacionals.  
f) Totes les dades sol·licitades a través del formulari de sol·licitud, així com la documentació vinculada, són necessàries per a poder tramitar la sol·licitud. La falta de comunicació d'aquestes dades a la Conselleria comportarà les conseqüències previstes per l'ordenament jurídic.  
g) Termini de conservació de dades: les dades personals es conservaran durant el temps necessari per a complir la finalitat per a la qual se sol·liciten i en els terminis establits en les normes vigents per a complir obligacions i responsabilitats legals, i seran suprimides d'acord amb el que es preveu en la normativa d'arxius i documentació.  
h) Exercici de drets: la persona interessada té dret a sol·licitar del responsable del tractament l'accés, rectificació i supressió de les seues dades de caràcter personal, així com la limitació o oposició tant al tractament d'aquestes dades com a no ser objecte de decisions individuals automatitzades, de manera presencial o telemàtica, de conformitat amb el qual s'indica en la pàgina següent: https://www.gva.es/va/inicio/procedimientos'id\_proc=19472  
i) Presentació de reclamació: a més de qualsevol altre recurs administratiu o acció judicial, si la persona interessada considera no atesos els seus drets o vulnerat el tractament de les seues dades personals, pot reclamar davant la Delegació de Protecció de Dades, de manera presencial o telemàtica, de conformitat amb el qual s'indica en la pàgina següent: https://www.gva.es/va/inicio/procedimientos'id\_proc=22784. A més, existeix la possibilitat de reclamar davant l'Agència Espanyola de Protecció de Dades.  
Per a més informació, es pot consultar el registre d'activitat de tractament denominat Ajudes, beques i subvencions, accessible en www.ceice.gva.es/registre-de-tractament-de-dades.  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del Procediment Administratiu Comú, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra la present resolució, que posa fi a la via administrativa, les persones interessades podran interposar, potestativament, un recurs de reposició, o plantejar directament un recurs contenciós administratiu en els terminis i davant els òrgans que s'indiquen a continuació:  
a) El recurs de reposició ha d'interposar-se davant la consellera d'Educació, Cultura i Esport en el termini d'un mes a comptar des de l'endemà de la publicació.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de ser publicada o a partir de l'endemà de notificar-se la resolució expressa del recurs de reposició o que aquest haja de considerar-se presumptament desestimat.  
  
  
València, 1 de juny de 2022.- El director general de Centres Docents (p. d. Resolució 13.04.2022; DOGV 9328): José Joaquín Carrión Candel.